కరోనా ఎఫెక్ట్ తో ఇప్పట్లో కోలుకోలేం.. అన్ని రంగాల పై తీవ్ర ప్రభావం పడింది.. చాలా మందికి ఉపాధి పోయింది. సామాన్యుని జీవితం దుర్భరమైంది. ఇది నిన్నటి వరకు అందరూ చెప్పిన మాటలు. అది నిజం కూడా. కాని దసరాలో ఇందుకు పూర్తిగా భిన్నమైన వాతావరణం కనిపించింది. దసరా పండుగకు షాపింగ్ మాల్స్ కిక్కిరిసాయి. అసలు రోడ్లలో పట్టనంత జనం వచ్చారు. ఏ దుకాణం చూసిన ఫుల్ బిజినెస్ తో కళకళలాడింది. సామాన్యుని వద్ద నుంచి ధనికులు వరకు అంతా షాపింగ్ లో మునిగిపోయారు. ఈ బిజినెస్ ముందుగా వస్త్ర దుకాణాలదే టాప్. ఇక రెండవది సెల్ ఫోన్ షాప్స్. చాలా మంది సెల్ ఫోన్లు కొనేందుకు ఉత్సాహం చూపించారు. ఒక్కో దుకాణంలో లక్షల్లో బిజినెస్ జరిగింది. మూడవది ఎలక్ట్రికల్, ఎలక్ట్రానిక్స్ గూడ్స్. వీటి ధరలు అధికంగా ఉన్నా.. ఆఫర్లు ప్రకటించడంతో జనం క్యూ కట్టారు. ఇవన్నీ ఒక ఎత్తైతే ఆన్ లైన్ షాపింగ్. ఆన్ లైన్ షాపింగ్ లో జరిగిన బిజినెస్ అంతా ఇంతా కాదు. చాలా మంది ఇంట్లో నుంచే బిజినెస్ చేశారు. గతంలో జరిగిన దసరా కంటే ఈ సారి పండుగ హడావుడిగా ఉండటానికి కారణం… కరోనా సమయంలో పండుగలు ఏవీ సరిగా జరగలేదు. అతి ముఖ్యమైన పండుగల్లో ఒకటైన ఉగాది, వినాయక చవితికి కూడా ఎలాంటి సందడి లేదు. అందుకే దసరాకు ఈ రేంజ్ లో బిజినెస్ జరిగిందని వ్యాపార వర్గాలు అంటున్నాయి. అనంతపురం జిల్లా కేంద్రంతో పాటు.. జిల్లాలోని ముఖ్య పట్టణాల్లో కూడా కోట్లలో బిజినెస్ జరిగింది.
karona effect thoo ippatlo kolukolem.. anni rangaala pai teevra prabhaavam padindi.. chala mandiki upaadhi poyindi. saamaanyuni jeevitam durbharamaindi. idhi ninnati varaku andaruu cheppina maatalu. adhi nijam kuudaa. kaani dasaraalo induku puurtigaa bhinnamaina vaataavaranam kanipinchindi. dasara pandugaku shopping malls kikkirisai. asalu rodlalo pattananta janam vachaaru. e dukaanam chusina ful bijines thoo kalakalalaadindi. saamaanyuni vadda nunchi dhanikulu varaku antaa shopping loo munigipoyaaru. ee bijines mundugaa vastra dukaanaalade tap. ika rendavadi sel fon shaps. chala mandi sel fonlu konenduku utsaaham chuupimchaaru. okko dukaanamlo lakshallo bijines jarigindi. moodavadi electrical, electranics goods. veeti dharalu adhikamgaa unna.. aafarlu prakatinchadamtho janam kyuu kattaru. ivannee oka ettaite aan line shopping. aan line shopping loo jarigina bijines antaa intaa kaadu. chala mandi intlo nunche bijines chesaru. gatamlo jarigina dasara kante ee saari panduga hadavudiga undataaniki kaaranam karona samayamlo pandugalu evee sarigaa jaragaledu. athi mukhyamaina pandugallo okataina ugaadi, vinayaka chavitiki kuudaa elanti sandadi ledu. anduke dasaraku ee range loo bijines jarigindani vyapara vargaalu antunnayi. anantapuram jilla kendramtho paatu.. jillaalooni mukhya pattanaallo kuudaa kotlalo bijines jarigindi.